Norway (Illinois)

Norway er et kommunefritt område i den sørlige delen av Mission Township i LaSalle County i Illinois, USA. Stedet ble grunnlagt av norske innvandrere som hovedsakelig kom flyttende fra Kendall i New York i 1834, og dette ble den første permanente bosetningen i midtvesten.Norwegian Settlers Memorial (Illinois Historic Preservation Agency)  Besøkt 10. desember 2011 Immigranter som hadde seilt med skipet Restauration i 1825 hadde grunnlagt Kendall syv år tidligere. Norway ble grunnlagt av pionæren Cleng Peerson, og ble den andre bosetningen i Fox River Valley i Illinois.History of LaSalle County, Illinois (Michael Cyprian O'Byron. Chicago: Lewis Pullishing Company. 1924)The First Chapter of Norwegian Immigration (1821–1840) ; Its Causes and Results (Rasmus B. Anderson, Madison, Wisconsin: 1895)

Minnesmerke
Like sør for Norway finnes et minnesmerke tilegnet de norske immigrantene som slo seg ned i området. Det består av en liten park, en gravlund og en plakett fra kong Olav V. Minnesmerket er til minne om den første bosetningen av norsk-amerikanske immigranter i midtvesten, Fox River Settlement.Norwegian Settlers Memorial (Illinois Historic Preservation Agency) Besøkt 10. desember 2011 

Norsk Museum befinner seg i en gammel norsk-luthersk kirke som ligger 9 miles nordøst for Ottawa ved highway 71. Museet er tilegnet de skadinaviske bosetterne som bosatte seg rundt Norway på 1800-tallet.1834 settlement at Norway, Illinois (Illinois History) 

Norway og nabosamfunnet Newark er representativt for den gjennomgående skandinaviske arven som finnes i det nordøstligste hjørnet av LaSalle County, en del av Kendall County, og den sørøstligste delen av DeKalb County. Norway var også et av de første stedene der mormonene misjonerte, og de brukte erfaringene herfra som grunnlag for senere misjonsarbeid i Skandinavia.Homeward to Zion: The Mormon Migration from Scandinavia  (William Mulder. Univ of Minnesota Press; 2000)

Norway er tett knyttet til fortiden sin, noe som vises spesielt tydelig i butikken Norway Store. Den har befunnet seg på samme sted i mer enn hundre år, og familien Borchsenius som grunnla den, eier den fremdeles.

Referanser

Kategori:LaSalle County (Illinois)
Kategori:Bosetninger etablert i 1834
Kategori:1834 i Illinois
Kategori:Kommunefrie områder i Illinois